Wczora wëszëznë gminë pòdpisałë w ti sprawie ùgôdënk z marszôłkã pòmòrsczégò wòjewództwa. Dzãka jinwesticje to mdze òdnowiony banóf, a pózni mô bëc téż nazôd wprowadzonô, nieczinnô òd 20 lat bansztrëka Kartuzë-Serakòjce-Lãbórg. Wedle rechùnków samòrządów, kòżdi rok z ni mòże kòrzëstac kòle 12 tës. pasażérów. W òbrëmienim pòdpisónégò wczora ùgôdënkù wëszëznë Serakòjców wëremòńtëją i pòwikszą bùdink banë PKP, wkół jaczi pòwstóną parkplace dlô aùtołów i kòłów. – W òbrëmienim projechtu pòwstónie téż 11 km kòłowëch stegnów, jaczé mdą prowadzëłë do jintegracjowégò wãzła – gôdô Tomôsz Maszka, czerownik referatu ds Eùropejsczi Ùnie w serakòjsczim ùrzãdze. Całosc jinwesticje mdze kòszta wnet 9 mln zł. Pierszé robòtë mają sã zacząc na drëdżi rok.